Hêzanê Xelisnayîşê Efrînî (HRE) derheqê herêşanê dewleta tirke û çalakîyanê hêzanê xo de eşkerayîye daye û nê pare kerdî:
''23ê nîsane de dewa Cilbirê ya qezaya Şêrawa de makînayêka karî ya çeteyanê îşxalkeran ameye îmhakerdene. Eynî roje dewa Malikiyê de çalakîya nîşandaranê tujan de 2 çeteyî ameyî kiştene. 24ê nîsane de vera baregehanê çeteyanê îşxalkeran ê verê Awbendê Şehba de çalakîyêke ameye kerdene. Na çalakîye de 4 çeteyî ameyî kiştene û 2 çeteyî birîndar bîyî. Eynî roje dewa Samûqa de çalakîya nîşandaranê tujan de çeteyêk ame kiştene.
30ê nîsane de dewa Kîmarê de vera baregehê artêşa tirke çalakîya serkewtîye ameye kerdene. Netîceya çalakîye de 7 îşxalkerî ameyî cezakerdene û xeylêk zî birîndar bîyî. Beregeh û mewzîyê dişmenî ameyî îmhakerdene. Reyna di çekê AK-47î û tay malzemeyo teknîkî ame destsernayene.
Netîceyê nê çalakîyan de pêro pîya 14 îşxalkerî ameyî kiştene û tewr tay 2 îşxalkerî ameyî cezakerdene.''
